wannaphong/clean_thaiwikipedia huggingface dataset:
# เบลเจียนเฟิสต์ดิวิชัน เอ
เบลเจียนโปรลีก  หรือเรียกว่า จูปิแลร์โปรลีก (Jupiler Pro League) ตามชื่อผู้สนับสนุนหลัก เป็นลีกฟุตบอลสูงสุดของประเทศเบลเยียม ก่อตั้งในปี ค.ศ. 1895 ซึ่งมีการเปลี่ยนชื่อจาก
เบลเจียนเฟิสต์ดิวิชัน เอ  ในปี ค.ศ. 2022

เมื่อจบฤดูกาลจะมีการแข่งเพลย์ออฟของ 4 ทีมอันดับสุดท้ายของตาราง โดยจะมีสองทีมที่จะต้องตกชั้นลงในเล่นในชาลเลนเจอร์โปรลีก และอีก 1 ทีมจากโปรลีกที่จะต้องเตะเพลย์ออฟกับทีมอันดับที่ 3 จากชาลเลนเจอร์โปรลีก 

สโมสรที่เข้าร่วมเบลเจียนโปรลีก (ฤดูกาล 2023–24)

 ทะเบียน
เลขที่ สโมสร ที่ตั้ง สนาม ความจุ   35  อันเดอร์เลคต์, บรัสเซลส์ Constant Vanden Stock Stadium 21,500 1  แอนต์เวิร์ป Bosuilstadion 16,144 12  บรูช Jan Breydel Stadium 29,042 22  ชาร์เลอรัว Stade du Pays de Charleroi 14,000 3  บรูช Jan Breydel Stadium 29,042 4276  Eupen Kehrwegstadion 8,363 322  เคงก์ Cegeka Arena 24,956  7  เกนต์ Ghelamco Arena 20,000 19  คอร์ทไรค์ Guldensporen Stadion 9,399 25  เมเคอเลิน AFAS-stadion Achter de Kazerne 16,700 18  เลอเฟิน แด็นเดรฟ 10,0005479  โมเลนบีค, บรัสเซลส์ Edmond Machtens Stadium 12,266 373  ซินต์-เตรยเดิน Stayen 14,600 16  ลีแยฌ Stade Maurice Dufrasne 30,023 10  แซงต์ กิลลุส, บรัสเซลส์ Stade Joseph Marien 9,400 2024  เวสเตอร์โล Het Kuipje 8,035

ทีมชนะเลิศ
สโมสร ชนะเลิศ ปีที่ชนะเลิศ อันเดอร์เลคต์20px20px20px  34   1946–47, 1948–49, 1949–50, 1950–51, 1953–54, 1954–55, 1955–56, 1958–59, 1961–62, 1963–64, 1964–65, 1965–66, 1966–67, 1967–68, 1971–72, 1973–74, 1980–81, 1984–85, 1985–86, 1986–87, 1990–91, 1992–93, 1993–94, 1994–95, 1999–2000, 2000–01, 2003–04, 2005–06, 2006–07, 2009–10, 2011–12, 2012–13, 2013–14, 2016–17  คลับบรูช20px  19   1919–20, 1972–73, 1975–76, 1976–77, 1977–78, 1979–80, 1987–88, 1989–90, 1991–92, 1995–96, 1997–98, 2002–03, 2004–05, 2015–16, 2017–18, 2019–20, 2020–21, 2021–22, 2023–24 ยูเนียนเอสจี20px  11   1903–04, 1904–05, 1905–06, 1906–07, 1908–09, 1909–10, 1912–13, 1922–23, 1932–33, 1933–34, 1934–35  สต็องดาร์ลีแยฌ20px  10   1957–58, 1960–61, 1962–63, 1968–69, 1969–70, 1970–71, 1981–82, 1982–83, 2007–08, 2008–09  K Beerschot VAC  7   1921–22, 1923–24, 1924–25, 1925–26, 1927–28, 1937–38, 1938–39  Racing de Bruxelles  6   1896–97, 1899–1900, 1900–01, 1901–02, 1902–03, 1907–08  RFC Liege  5   1895–96, 1897–98, 1898–99, 1951–52, 1952–53  Daring de Bruxelles  5   1911–12, 1913–14, 1920–21, 1935–36, 1936–37  แอนต์เวิร์ป  5   1928–29, 1930–31, 1943–44, 1956–57, 2022–23  KV Mechelen  4   1942–43, 1945–46, 1947–48, 1988–89  K Lierse SK  4   1931–32, 1941–42, 1959–60, 1996–97  แค็งก์ 4   1998–99, 2001–02, 2010–11, 2018–19  เซอร์เคิ่ล บรูช  3   1910–11, 1926–27, 1929–30  KSK Beveren 2   1978–79, 1983–84 เกนต์  1   2014–15  RWD Molenbeek  1   1974–75
# เจ้าไชยน้อย
พงศาวดารล้านช้างหลวงพระบาง ฉบับ ลูกขุน
เจ้าไชยน้อย เป็นโอรสใน เจ้าองค์คำ และ หม่อมยวนมารดาน่าจะเป็นสตรีชาวล้านนา เมื่อครั้งที่พระบิดาได้ครองล้านนา(เชียงใหม่) พระบิดาขอพระองค์พยายามจะตีเอาเมือง ล้านช้างหลวงพระบางคืนจาก เจ้าอินทโฉม หลายครั้งแต่ไม่สำเร็จ จนทำให้พระอนุชาหลายพระองค์สิ้นพระชนม์ เมื่อครั้งรบกับพม่า พระบิดาส่งพระองค์ลงไปตั้งรับที่หัวเมือง อันจะพบประวัติของพระองค์ในประวัติการสร้างหมู่บ้านนาเบื้ยแขวนเมืองเถิน ความว่า"เมื่อเจ้าน้อยเมืองเชียงใหม่ได้เกณฑ์คนมาถางป่าเพื่อทำเป็นที่นาสำหรับสเบี่ยงอาหารกลับพบว่าบริเวณนั้นเต็มไปด้วยหอยเบื้ย และที่บริเวณนั้นยังอุดมสมบูรณ์ดีจึงเหมาะที่จะให้ตั้งรกรากและที่นั้นว่า นาเบี้ย" จนถึงปัจจุบัน เมื่อครั้งที่พระเชษฐา เจ้าสุวรรณ ของพระองค์มีเรื่องบาดหมางกันกับพระอนุชา เจ้าอโนชา ทำให้พระองค์เป็นรัชทายาทต่อจะพระอนุชา แต่พระองค์ทรงเบื่อหนายกับการเมืองหรืออาจจะถูกพระอนุชา เจ้าจันทร์เนรเทศ พระองค์จึงได้ทิ้งเชียงใหม่มาอยู่ที่เมืองเถิน หรือ นาเบื้ย นาโป่ง พร้อมข้าทาส ซึ่งได้ขยับขยายไปอย่างกว้างขวางจะพบกำแพงเมืองเก่าและวัดเก่าในแถบนี้ 
สายสกุลที่สืบเชื้อสายพระองค์จนถึงปัจจุบัน ได้แก่ ไชยมูลวงศ์ ใจมูลวงศ์ บางสายใช้ ชัยมูลวงศ์(สายนี้จะทางหม่อมที่อพยพไปอยู่สุโขทัย)
# อินเซนิควาเรียม
อินเซนิควาเรียม  เป็นวิดีโอเกมจำลองการเลี้ยงสัตว์ที่พัฒนาโดยฟลายอิงแบร์เอนเตอร์เทนเมนต์ (Flying Bear Entertainment) และป็อปแคปเกมส์ ชื่อเกมมาจากการผสมกันระหว่างคำว่า insanity (ความบ้าคลั่ง) และ aquarium (ตู้ปลา)

อินเซนิควาเรียมรุ่นดีลักซ์ (Insaniquarium Deluxe) มีคุณสมบัติที่เพิ่มขึ้นมาจากอินเซนิควาเรียมรุ่นดั้งเดิม ได้แก่ เอเลี่ยนเพิ่มเติม 4 ชนิด สัตว์เลี้ยง (pets) โหมดการเล่นเกมหลายโหมด และเงินสกุล"เปลือกหอย" (shells) ซึ่งจำเป็นต้องใช้สำหรับซื้อสัตว์เลี้ยงบางตัว ขยายจำนวนสัตว์เลี้ยงที่เลือกใช้ได้ในโหมดตู้ปลาจำลอง (Virtual Tank) และใช้ซื้อปลา (Fish) รวมถึงอุปกรณ์ต่าง ๆ ในโหมดตู้ปลาจำลอง นอกจากนี้ยังสามารถตั้งสกรีนเซฟเวอร์คอมพิวเตอร์เป็นตู้ปลาจำลองของเกมได้

 วิธีเล่น 
ตัวเกมมีโหมดการเล่นอยู่ทั้งหมด 4 โหมด ได้แก่ โหมดผจญภัย (Adventure) โหมดจับเวลา (Time Trial) โหมดท้าทาย (Challenge Mode) และโหมดตู้ปลาจำลอง (Virtual Tank) ผู้เล่นจะต้องดูแลปลาหางนกยูง (Guppy) หรือปลาอื่น ๆ ให้คงอยู่ในตู้ปลาอย่างน้อย 1 ตัว ด้วยการให้อาหาร และกำจัดเอเลี่ยนที่มากินปลา ซึ่งปลาจะปล่อยเงินเหรียญหรือเปลือกหอยที่ผู้เล่นต้องเก็บสะสมเพื่อนำไปซื้อของต่าง ๆ เช่น ปลา สัตว์เลี้ยง อาหาร รวมไปถึงพัฒนาอุปกรณ์ต่าง ๆ เช่น พัฒนาปืนที่ใช้ยิงเอเลี่ยน เพิ่มปริมาณอาหาที่คงอยู่ในตู้ปลาได้

เผยแพร่
ฟลายอิงแบร์เอนเตอร์เทนเมนต์เผยแพร่ อินเซนิควาเรียม รุ่นออนไลน์ฐานจาวาแบบฟรีบนเว็บไซต์ในวันที่ 31 สิงหาคม ค.ศ. 2001 ปีถัดมาจึงมีการอัปเดตเกม หลังการจัดงาน GDC ปี 2002 ป็อปแคปเกมส์จึงกลายเป็นผู้เผยแพร่ อินเซนิควาเรียม โดยรุ่นที่สองเผยแพร่ในเว็บไซต์ทางการของป็อปแคปเกมส์ในวันที่ 29 กรกฎาคม ค.ศ. 2002 อินเซนิควาเรียม ดีลักซ์ รุ่นดาวน์โหลดแบบจ่ายเงิน เผยแพร่ใน ค.ศ. 2004

ในช่วงเมษายน ค.ศ. 2004 มีการเผยแพร่ อินเซนิควาเรียม ในพีดีเอ Glu Mobile ประกาศในเดือนธันวาคม ค.ศ. 2005 ว่าจะพอร์ต อินเซนิควาเรียม ลงในโทรศัพท์มือถือ โดยเผยแพร่ อินเซนิควาเรียม ลงในแพลตฟอร์มโทรศัพท์ในวันที่ 13 เมษายน ค.ศ. 2006 ในสหรัฐ และ 29 มิถุนายน ค.ศ. 2006 ในยุโรป ภายหลัง Astraware ดผยแพร่เกมนี้ในสมาร์ตโฟนพาล์มโอเอสกับวินโดวส์โมบายล์ในวันที่ 6 สิงหาคม ค.ศ. 2008

คำตอบรับ

อินเซนิควาเรียมประสบคงามสำเร็จ ทางไอจีเอ็นรายงานในเดือนธันวาคม ค.ศ. 2005 ว่า มีผู้ดาวน์โหลด อินเซนิควาเรียม ดีลักซ์ บนพีซีมากกว่า 18 ล้านครั้ง จากนั้นในเดือนเมษายน ค.ศ. 2006, Pocket Gamer รายงานว่ามีผู้ดาวน์โหลด 20 ล้านครั้ง

หมายเหตุ
# อเมนโฮเทป (พระราชโอรสในอเมนโฮเทปที่สอง)
อเมนโฮเทป เป็นเจ้าชายแห่งอียิปต์โบราณในช่วงราชวงศ์ที่สิบแปด ซึ่งเป็นพระราชโอรสและ อาจจะเป็นองค์รัชทายาทของฟาโรห์อเมนโฮเทปที่สอง, p.137

พระองค์เป็นนักบวชของเทพพทาห์ และได้รับการกล่าวถึงในปาปิรัส (ในพิพิธภัณฑ์บริติช) ภาพสลักหินใกล้มหาสฟิงซ์แสดงให้เห็นว่านักบวชของเทพพทาห์ พระนามของพระองค์ถูกลบอาจแสดงให้เห็นถึงพระองค์ อาจจะเป็นไปได้ว่าพระองค์สิ้นพระชนม์ตั้งแต่วัยเยาว์ ซึ่งผู้ที่ขึ้นมาเป็นองค์รัชทายาทแทนคือฟาโรห์ทุตโมสที่สี่Dodson–Hilton, pp.137-138
# ดราฌา มิฮาอิลอวิช
ดราก็อลยุบ "ดราฌา" มิฮาอิลอวิช (27 เมษายน ค.ศ. 1893 – 17 กรกฎาคม ค.ศ. 1946) เป็นนายพลชาวเซิร์บแห่งยูโกสลาเวียในช่วงสงครามโลกครั้งที่สอง เขาเป็นผู้จงรักภักดีต่อราชวงศ์อย่างเด็ดเดี่ยว เขาได้ล่าถอยกองกำลังไปยังภูเขาที่อยู่ใกล้กับกรุงเบลเกรด เมื่อเยอรมันได้เข้ารุกรานยูโกสลาเวียในเดือนเมษายน ค.ศ. 1941 และได้จัดตั้งกลุ่มกองโจรที่รู้จักกันในนาม"กลุ่มแยกตัวของเชทนิกส์แห่งกองทัพยูโกสลาเวีย" 

องค์กรนี้ได้เป็นที่รู้จักกันทั่วไปในนามว่า เชทนิกส์ แม้ว่าชื่อขององค์กรจะถูกเปลี่ยนในเวลาต่อมาเป็นกองทัพยูโกสลาเวียในปิตุภูมิ(JVUO, ЈВУО) ก่อตั้งขึ้นเป็นขบวนการต่อต้านยูโกสลาเวียกลุ่มแรก ที่เป็นฝ่ายจงรักภักดีต่อกษัตริย์และชาตินิยม เป็นฝ่ายปรปักษ์กับอีกฝ่าย กลุ่มพลพรรคของยอซีป บรอซ ตีโตที่เป็นฝ่ายคอมมิวนิสต์ ในช่วงแรก, ทั้งสองกลุ่มต่างได้ปฏิบัติการในแบบคู่ขนาน แต่เมื่อถึงปลายปี ค.ศ. 1941 ได้เริ่มต้นในการต่อสู้กับอีกฝ่ายในความพยายามที่จะเข้าควบคุมยูโกสลาเวียในช่วงหลังสงคราม กลุ่มเชทนิกส์ส่วนมากต่างให้ความร่วมมือหรือจัดตั้งความตกลงชั่วคราว (modus vivendi) กับฝ่ายอักษะ การให้ความร่วมมือของมิฮาอิลอวิชเองกับ Milan Nedić และ Dimitrije Ljotić ที่สงครามได้ยุติลง ภายหลังสงคราม, มิฮาอิลอวิชถูกจับกุมโดยฝ่ายคอมมิวนิสต์ เขาถูกนำตัวขึ้นศาลและถูกตัดสินว่ามีความผิดในข้อหากบฏต่อแผ่นดินและอาชญากรรมสงครามโดยเจ้าหน้าที่คอมมิวนิสต์แห่งสหพันธ์สาธารณรัฐสังคมนิยมยูโกสลาเวีย และต้องโทษประหารชีวิตด้วยการยิงเป้าแบบชุดทีมในเบลเกรด ลักษณะและขอบเขตของความรับผิดชอบของเขาจากการให้ความร่วมมือและการสังหารหมู่ต่อเผ่าพันธุ์ยังคงเป็นที่ถกเถียงกัน เมื่อวันที่ 14 พฤษภาคม ค.ศ. 2015 มิฮาอิลอวิชได้รับการกู้ชื่อเสียงภายหลังจากการพิจารณาคดีใหม่โดยศาลสูงสุดแห่งความยุติธรรม (Supreme Court of Cassation) ศาลอุทธรณ์สูงสุดในเซอร์เบีย

 เชิงอรรถ 
 หมายเหตุ
# ศรัทธาไม่เงียบ
ศรัทธาไม่เงียบ เป็นภาพยนตร์ดราม่าประวัติศาสตร์ย้อนยุคที่ออกฉายเมื่อปี 2016 ซึ่งกำกับโดยมาร์ติน สกอร์เซซี และเขียนบทร่วมกันโดย เจย์ ค็อกส์และสกอร์เซซี ดัดแปลงจากนวนิยายปี 1966 เรื่อง Silence เขียนโดย ชูซากุ เอ็นโด มีฉากเป็นเมืองนางาซากิ ประเทศญี่ปุ่น ถ่ายทำในไต้หวันและไทเป นำแสดงโดย แอนดรูว์ การ์ฟิลด์, อดัม ไดรฟ์เวอร์, เลียม นีสัน, ทาดาโนบุ อาซาโนะ และเคียรัน ไฮนส์ เล่าเรื่องของบาทหลวงคณะเยสุอิตสองคนที่เดินทางจากประเทศโปรตุเกสไปยังประเทศญี่ปุ่นยุคเอโดะ เพื่อตามหาบาทหลวง Cristóvão Ferreira ผู้เป็นอาจารย์ที่หายสาบสูญไป และเพื่อเผยแผ่ศาสนาคริสต์นิกายโรมันคาทอลิก ช่วงเวลานั้นเป็นช่วงหลังจากกบฎชิมาบาระ (1637-1638) ที่มีต่อรัฐบาลโชกุนโทกูงาวะ ทำให้มีการห้ามประชาชนชาวญี่ปุ่นนับถือศาสนาคริสต์ ทำให้ประชาชนเหล่านี้ต้องหลบซ่อนตัวจากเจ้าหน้าที่ทางการ

สกอร์เซซี พัฒนาโครงการสร้างภาพยนตร์เรื่องนี้มากว่า 25 ปี ถือเป็นความใฝ่ฝันส่วนตัวของเขา ซึ่งในที่สุดก็ได้ออกฉายครั้งแรกในโรมเมื่อ 29 พฤศจิกายน 2016 และออกฉายทั่วประเทศสหรัฐอเมริกาเมื่อ 23 ธันวาคม 2016 สถาบันภาพยนตร์อเมริกาได้เลือกศรัทธาไม่เงียบให้เป็นภาพยนตร์แห่งปีเรื่องหนึ่ง นอกจากนี้ยังได้รับการเสนอชื่อเข้าชิงรางวัลออสการ์สาขาถ่ายภาพยอดเยี่ยมในงานประกาศรางวัลออสการ์ครั้งที่ 89 อีกด้วย

ภาพยนตร์เรื่องนี้เป็นภาพยนตร์ลำดับที่สามของ สกอร์เซซี ที่เล่าเรื่องของคนในศาสนาที่ต้องต่อสู้กับการท้าทายต่อศรัทธา ต่อจาก เดอะลาสเทมป์เทชันออฟไครสต์ และ คุนดุน
# เวเบนเซนู
เวเนบเซนู เป็นเจ้าชายชาวอียิปต์โบราณแห่งราชวงศ์ที่สิบแปด พระองค์เป็นพระราชโอรสของฟาโรห์อเมนโฮเทปที่สอง, p.141

พระองค์ถูกกล่าวถึงพร้อมกับพระเชษฐาของ พระองค์นามว่า เนดเจม บนรูปปั้นของมินโมส ผู้ดูแลคนงานในคาร์นัค พระองค์สิ้นพระชนม์ในวัยเด็กและถูกฝังอยู่ในหลุมฝังศพของพระราชบิดาของพระองค์ใน เควี 35 พระศพของพระองค์ยังคงอยู่ที่นั่นDodson & Hilton, pp.135,141 และแสดงให้เห็นว่าพระองค์สิ้นพระชนม์เสียเมื่ออายุสิบปี
# อเมเนโมเพต (พระราชโอรสในอเมนโฮเทปที่สอง)
อเมเนโมเพต เป็นเจ้าชายแห่งอียิปต์โบราณในช่วงราชวงศ์ที่สิบแปด อาจจะเป็นพระราชโอรสของฟาโรห์อเมนโฮเทปที่สอง, p.137

พระองค์เป็นที่รู้จักจากที่เรียกว่า ภาพสลัก C ที่พบในวิหารสฟิงซ์ของฟาโรห์อเมนโฮเทปที่สอง พระองค์ถูกระบุว่าเป็นพระราชบุตรของฟาโรห์ตามภาพสลักDodson & Hilton, pp.135  เป็นไปได้ว่าเขาเป็นเจ้าชายอเมเนโมเพต ที่ปรากฎบนสลักของหมอหลวงนามว่าเซเนทรูอิอูDodson & Hilton, pp.137
# เนดเจม
เนดเจม เป็นเจ้าชายแห่งอียิปต์โบราณของราชวงศ์ที่สิบแปด พระองค์เป็นพระราชโอรสของฟาโรห์อเมนโฮเทปที่สอง, p.140

พระองค์เป็นที่รู้จักจากแหล่งเดียวคือพระองค์ปรากฎภาพสลักร่วมกับพระอนุชานามว่า เวเบนเซนู บนรูปปั้นของมินโมส ผู้ดูแลของคนงานในคาร์นัคDodson & Hilton, pp.135,140
# ยูกันดา (ราชอาณาจักรเครือจักรภพ)
ราชอาณาจักรเครือจักรภพแห่งยูกันดา  หรือ "ยูกันดา" คืออดีตรัฐที่ดำรงสถานะก่อนหน้าสาธารณรัฐยูกันดา, ระหว่าง ค.ศ. 1962 ถึง ค.ศ. 1963. ภายหลังจากที่สิ้นสุดการปกครองของสหราชอาณาจักรในปี ค.ศ. 1962, the พระราชบัญญัติว่าด้วยการประกาศอิสรภาพยูกันดา ค.ศ. 1963 ส่งผลให้ยูกันดาในอารักขาที่มีสถานะเป็นอาณาจักรในเครือจักรภพ ปกครองภายใต้ระบอบราชาธิปไตยภายใต้รัฐธรรมนูญ โดยมีพระมหากษัตริย์ (สมเด็จพระราชินีนาถเอลิซาเบธที่ 2 แห่งสหราชอาณาจักร พระประมุข เป็นไปตาม พระราชบัญญัติว่าด้วยการสืบราชสันตติวงศ์ ค.ศ. 1701. 

ตำแหน่งพระนามสมเด็จพระราชินีแห่งยูกันดา นั้นแยกออกจากพระประมุขในประเทศอื่น ๆ ของเครือจักรภพ. พระนามสมเด็จพระราชินีนาถในฐานะ'พระราชินีแห่งยูกันดา': Her Majesty Elizabeth the Second, by the Grace of God, Queen of Uganda and of Her other Realms and Territories, Head of the Commonwealth. โดยมี ข้าหลวงต่างพระองค์. เป็นผู้สำเร็จราชการแทน:

 เซอร์ วอลเตอร์ เคาท์ (9 ตุลาคม ค.ศ. 1962 - 9 ตุลาคม ค.ศ. 1963)

มิลตัน โอโบเต ดำรงตำแหน่งนายกรัฐมนตรี (และ หัวหน้ารัฐบาล).

ค.ศ. 1963 ได้มีการประกาศใช้รัฐธรรมนูญ. ส่งผลให้ไนจีเรียเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพ. ถึงแม้รัฐยูกันดาจะมิได้เป็นสาธารณรัฐ และ มีอาณาจักรชนพื้นเมืองเป็นของตนเอง (เรียกว่า บูกันดา). ส่งผลให้ Kabaka (พระมหากษัตริย์) แห่งยูกันดา, เอ็ดเวิร์ด มูเทสซ่า ขึ้นดำรงตำแหน่งเป็นประธานาธิบดียูกันดาคนแรก. รูปแบบของ "รัฐ" ระหว่างการเปลี่ยนผ่านราชอาณาจักรเครือจักรภพ แต่มิได้เป็นสาธารณรัฐ เรียกกันว่า "สหพันธ์อาณาจักรชนพื้นเมือง". ยูกันดาไม่ได้มีสถานะเป็นสาธารณรัฐ โดยนิตินัย จนถึง ค.ศ. 1966 ภายหลังเกิดความขัดแย้งทางการเมืองกับ มิลตัน โอโบเต.
# อาโมส (พระราชโอรสในอเมนโฮเทปที่สอง)
อาโมส (, พระนามมีความหมายว่า "ลูกของดวงจันทร์") เป็นเจ้าชายอียิปต์โบราณและนักบวชชั้นสูงในวิหารเทพเรในสมัยราชวงศ์ที่สิบแปดแห่งอียิปต์

พระประวัติ
อาโมสน่าจะเป็นพระราชโอรสของฟาโรห์อเมนโฮเทปที่สอง, p.137 เขาดำรงตำแหน่งเป็นนักบวชชั้นสูงในวิหารเทพเรในเมืองเฮลิโฮโปลิส ในรัชสมัยของพระเชษฐาของพระองค์คือฟาโรห์ทุตโมสที่สี่ ภาพสลักของพระองค์ซึ่งแต่เดิมยืนอยู่ในเมืองเฮลิโอโปลิส ซึ่งอยู่ในกรุงไคโร พยางค์แรกของพระนามของพระองค์สะกดเป็นดวงจันทร์เสี้ยว
# ไออาเรต
ไออาเรต เป็นพระราชินีในช่วงราชวงศ์ที่สิบแปดแห่งอาณาจักรอียิปต์โบราณ

ครอบครัว
thumb|250px|center|พระนามของพระนางไออาเรต

พระนางไออาเรต เป็นพระราชธิดาของฟาโรห์อเมนโฮเทปที่สอง และเป็นพระมเหสีของฟาโรห์ทุตโมสที่สี่ พระนามของพระองค์มักเขียนด้วยตัวอักษรรูปงูเห่าตัวเดียวซึ่งอ่านได้หลายอย่างW. Grajetzki: Ancient Egyptian Queens: a hieroglyphic dictionary.

ตอนนี้ยังไม่ทราบถึงจำนวนของพระราชบุตรของพระนางไออาเรตDodson, Hilton, The Complete Royal Families of Ancient Egypt, 2004

พระประวัติ
ไออาเรต เป็นพระมเหสีรองของฟาโรห์ทุตโมสที่สี่ พระราชินีเนเฟอร์ทาริปรากฏในภาพสลัก ภรรยาคนที่สองของฟาโรห์ทุตโมสที่สี่ โดยพระนางมัทเอมวีอา เป็นมารดาของฟาโรห์

thumb|300px|center|ปีที่ 7 ของการครองราชย์ของฟาโรห์ทุตโมสที่สี่จากคอนอสโซ

ตอนนี้ยังไม่ทราบว่าพระนางไออาเรตสิ้นพระชนม์เมื่อไหร่หรือที่ฝังพระศพของพระองค์อยู่ที่ไหน Bryan, p.336
# ราชา รวิ วรรมา
ราชา รวิ วรรมา เป็นจิตกรและศิลปินผู้มีชื่อเสียงของอินเดีย เขาได้รับการยกย่องว่าเป็นหนึ่งในจิตรกรที่ยิ่งใหญ่ที่สุดในประวัติศาสตร์ของศิลปะอินเดียสำหรับเหตุผลทางด้านสุนทรียศาสตร์และกว้างขึ้นหลายประการ ประการแรกผลงานของราชา รวิ วรรมา ถือเป็นตัวอย่างที่ดีที่สุดในการผสมผสานของเทคนิคยุโรปกับความรู้สึกของอินเดียอย่างหมดจด ในขณะที่ยังคงรักษาประเพณีและสุนทรียภาพของศิลปะอินเดียไว้ ประการที่สองเขาเป็นคนน่าจดจำสำหรับการพิมพ์ภาพราคาไม่แพงจากภาพวาดของเขาที่มีต่อสาธารณชนซึ่งช่วยเพิ่มการเข้าถึงและอิทธิพลของเขาในฐานะจิตรกรและบุคคลสาธารณะ ภาพวาดที่มีชื่อเสียงของราชา รวิ วรรมาส่วนมากมักเป็นภาพเทพเจ้าฮินดูและเรื่องราวจากวรรณคดีสันสฤตเรื่องต่าง ๆ เช่น มหาภารตะ  รามายณะ ฯลฯ เป็นต้น
# อาณานิคมไนจีเรีย
อาณานิคมและรัฐในอารักขาไนจีเรีย เป็นส่วนหนึ่งของจักรวรรดิบริติชในแอฟริกาตะวันตก ตั้งแต่กลางศตวรรษที่ 19จนถึงปี ค.ศ. 1960 
เริ่มแรกนั้นได้ตราพระราชบัญญัติว่าด้วยการค้าทาส ค.ศ. 1807 เพื่อควบคุมดูแลการค้าทาส ซึ่งเป็นจุดเริ่มต้นในการจัดระเบียบการปกครอง ต่อมาในปี ค.ศ. 1861 ได้มีข้อตกลงสนธิสัญญาเลกอสเพื่อผนวกดินแดนอาณานิคมเลกอส และในปี ค.ศ. 1884 ก่อตั้งแม่น้ำออยล์ในอารักขา บริเตนได้มีอิทธิพลในดินแดนไนเจอร์มากขึ้นตลอดศตวรรษที่ 19 ซึ่งในช่วงเวลาดังกล่าวบริเตนยังไม่ได้เข้ามาปกครองดินแดนอย่างชัดเจนจนถึงปี ค.ศ. 1885 โดยชาติอาณานิคมในยุโรปยอมรับบริเตนในการปกครองพื้นที่จาก การประชุมเบอร์ลิน ในปี ค.ศ. 1885 

ตั้งแต่ปี ค.ศ. 1886 ถึง ค.ศ. 1899 บริษัทรอยัลไนเจอร์เป็นผู้มีอำนาจเต็มในการปกครองดินแดนส่วนใหญ่ ภายใต้การดูแลของจอร์จ โกลด์ดี ค.ศ. 1900 ไนจีเรียเหนือในอารักขา และ ไนจีเรียใต้ในอารักขาได้ยกสถานะเป็นอาณานิคมในพระองค์ โดยมี เฟร์เดอริก ลูการ์ด เป็นผู้ว่าราชการอาณานิคม โดยรวมดินแดนในอารักขาเป็น อาณานิคมและรัฐในอารักขาไนจีเรีย แบ่งการปกครองเป็น 3 แคว้นใหญ่ หลังจากสงครามโลกครั้งที่ 2 ได้มีการจัดเลือกตั้งเป็นการทั่วไปเพื่อเพิ่มตัวแทนและรัฐบาลที่มาจากการเลือกตั้งโดยชาวไนจีเรีย ภายหลังจากที่สิ้นสุดการปกครองของสหราชอาณาจักร ในปี ค.ศ. 1960 ไนจีเรียได้รับเอกราชและกลายเป็น สหพันธรัฐไนจีเรีย
# มาส์ (แก้ความกำกวม)
มาส์  สามารถหมายถึง
 มาส์ เทพเจ้าแห่งสงครามในคติเทพปกรณัมโรมัน
 บรูโน มาส์ นักร้องและนักแต่งเพลงชาวอเมริกัน
 ดาวอังคาร (Mars)

ดูเพิ่ม
 มาร์
# พระนลคําหลวง
พระนลคําหลวง เป็นพระราชนิพนธ์แปลในพระบาทสมเด็จพระมงกุฏเกล้าเจ้าอยู่หัว รัชกาลที่ 6 พระนลเป็นนิทานแทรกอยู่ในมหาภารตะ ซึ่งรจนาโดยฤาษีกฤษณไทวปายน หรือ ฤาษีวยาส มีชื่อเรื่องว่า "นโลปาขยานัม" ซึ่งเซอร์โมเนียร์ โมเนียร์ วิลเลียมส์ แปลความจากต้นฉบับโศลกภาษาสันสกฤตเป็นภาษาอังกฤษ ซึ่งพระบาทสมเด็จพระมงกุฎเกล้าเจ้าอยู่หัวทรงใช้ฉบับภาษาอังกฤษของเซอร์โมเนียร์ โมเนียร์ วิลเลียมส์นี้  พระราชนิพนธ์เป็นวรรณกรรมคำหลวง ประกอบด้วยคำประพันธ์หลายชนิด ได้แก่ โคลง ฉันท์ กาพย์ กลอน และร่าย พระมงกุฎเกล้าเจ้าอยู่หัวทรงเริ่มพระราชนิพนธ์เรื่องพระนลคำหลวงเมื่อวันพฤหัสบดีที่ 18 กันยายน พ.ศ. 2456 เสร็จลงเมื่อวันเสาร์ที่ 9 พฤษภาคม พ.ศ. 2457 ทรงตรวจสอบแก้ไขและพิมพ์เผยแพร่ครั้งแรกเมื่อ พ.ศ. 2459 พระนลคำหลวงเป็นวรรณคดีที่ได้รับการยกย่องจากวรรณคดีสโมสรว่าเป็นหนังสือแต่งดีประเภทกวีนิพนธ์
# มาร์
มาร์ สามารถหมายถึง

 จอห์นนี มาร์ นักดนตรีและนักร้องชาวอังกฤษ
 เจมส์ มาร์ นักแสดงชาวไทย
 เพชร มาร์ โปรดิวเซอร์และนักดนตรีชาวไทย
 ฮันส์ มาร์ นักแสดงชายชาวเยอรมัน
 เจ้าหน้าที่ของบริษัทหลักทรัพย์ อาจถูกเรียกอีกอย่างหนึ่งว่ามาร์

ดูเพิ่ม
 มาร์ส (แก้ความกำกวม)
# ยศทหารเหมิ่งเจียง
ยศทหาร
ชั้นสัญญาบัตร
นายพล

นายพัน

นายร้อย

ชั้นประทวน
นายสิบ

พลทหาร
# เตนอชตีตลัน
เตนอชตีตลัน  เดิมเรียกว่า เม็กซิโก-เตนอชตีตลัน  เป็นนครรัฐเม็กซิกา ซึ่งตั้งอยู่บนเกาะที่ทะเลสาบเตซโกโกในหุบเขาเม็กซิโก สถาปนาเมื่อวันที่ 20 มิถุนายน ค.ศ. 1325 และเป็นเมืองหลวงของจักรวรรดิแอซเท็กที่เจริญรุ่งเรืองสูงสุดในช่วงคริสต์ศตวรรษที่ 15 จนกระทั่งถูกยึดครองโดยชาวสเปนในปี ค.ศ. 1521

เตนอชตีตลันเป็นเมืองที่ใหญ่ที่สุดในทวีปอเมริกาและเป็นหนึ่งในเมืองที่ใหญ่ที่สุดในโลก มีพื้นที่ครอบคลุม 8–13,5 ตารางกิโลเมตรSmith 1996, s. 196. มีประชากรราว 300 000–500 000 คน ใหญ่กว่าเมืองในยุโรปบางเมืองในยุคนั้นถึง 4–5 เท่าKero 1986, s. 93. อีกทั้งยังเป็นศูนย์กลางการปกครองของนิวสเปน ในปัจจุบันซากปรักหักพังเกือบทั้งหมดของเตนอชตีตลันอยู่ในศูนย์ประวัติศาสตร์เม็กซิโกซิตี
# พลจัตวา
พลจัตวา  หรือ brigadier ในระบบอังกฤษ เป็นชั้นยศระหว่างพันเอกกับพลตรี โดยเป็นตำแหน่งผู้บังคับหน่วยระดับกองพลน้อย (brigade) ซึ่งเป็นหน่วยขึ้นตรงของกองพล มีหน่วยรองเป็น กองพัน เช่นเดียวกับ กรม แต่มีขนาดใหญ่กว่ากรม เพราะมีหน่วยสนับสนุนการรบและหน่วยสนับสนุนการช่วยรบในอัตรา พลจัตวาถูกใช้เป็นยศในกองทัพบก, กองทัพเรือ, กองทัพอากาศ และตำรวจ ซึ่งปัจจุบันไม่มีการใช้ยศพลจัตวาแล้วในประเทศไทย

เครื่องหมายประจำยศพลจัตวา
# รติยาภรณ์ ชูแก้ว
รติยาภรณ์ ชูแก้ว  เป็นมิสอินเตอร์เนชันแนลไทยแลนด์ 2017

ประวัติ
ลูกปัด รติยาภรณ์ ชูแก้ว เป็นมิสอินเตอร์เนชันแนลไทยแลนด์ 2017 ศึกษาที่คณะวิทยาการจัดการ  มหาวิทยาลัยสงขลานครินทร์ สาขาการตลาด วิทยาเขตหาดใหญ่ จ.สงขลา

 การประกวด 
มิสแกรนด์พัทลุง 2017
ลูกปัด รติยาภรณ์ ชูแก้วได้เข้าร่วมประกวดมิสแกรนด์พัทลุง 2017 และชนะเลิศการประกวดครั้งนี้ นับว่าลูกปัด รติยาภรณ์ ชูแก้วเป็นมิสแกรนด์พัทลุงคนสองของประเทศไทย โดยลูกปัด รติยาภรณ์ ชูแก้วจะเป็นตัวแทนจังหวัดพัทลุง ในการประกวดมิสแกรนด์ไทยแลนด์ 2017 ต่อมาในวันที่ 16 พฤศจิกายน 2560 กองประกวดมิสแกรนด์ไทยแลนด์ ได้มีประกาศคำสั่งปลดจากตำแหน่ง มิสแกรนด์พัทลุง 2017 เนื่องจากละเมิดสัญญา
มิสแกรนด์ไทยแลนด์ 2017
ลูกปัด รติยาภรณ์ ชูแก้ว ได้เป็นตัวแทนจังหวัดพัทลุงเข้าร่วมการประกวดมิสแกรนด์ไทยแลนด์ 2017 โดยลูกปัด รติยาภรณ์ ชูแก้วก็สามารถเข้ารอบ 12 คนสุดท้ายได้ โดยผู้ชนะในปีนั้นคือ ปาเมล่า ปาสิเนตตี้ จากจังหวัดกระบี่, หลังจากนั้นเธอถูกกองประกวดปลดออกจากตำแหน่ง เนื่องจากเธอได้เข้าร่วมการแข่งขันมิสอินเตอร์เนชั่นแนลที่ประเทศญี่ปุ่น

 มิสอินเตอร์เนชันแนลไทยแลนด์ 2017 
ลูกปัด รติยาภรณ์ ชูแก้ว ได้รับการแต่งตั้งให้เป็นมิสอินเตอร์เนชันแนลไทยแลนด์ 2017 โดย ERM Thailand คุณปวีณา บำรุงรส ซึ่งได้รับความไว้วางใจให้ทำการคัดเลือกตัวแทนประเทศไทย เข้าร่วมการประกวด มิสอินเตอร์เนชั่นแนล 2017 ณ กรุงโตเกียว ประเทศญี่ปุ่น ระหว่างวันที่ 25 ต.ค.-14 พ.ย.60

นางงามนานาชาติ 2017
ลูกปัด รติยาภรณ์ ชูแก้ว เป็นตัวแทนประเทศไทยในการประกวดนางงามนานาชาติ  2017 ที่ประเทศญี่ปุ่น ซึ่งจะจัดประกวดรอบสุดท้ายในวันที่ 14 พฤศจิกายน 2560 แต่ในระหว่างการแข่งขันเธอได้ป่วยเป็นโรคอีสุกอีใส ทำให้ต้องหยุดพักรักษาอาการ และงดร่วมกิจกรรมกับกองประกวดจนกว่าอาการจะหายเป็นปกติโดยลูกปัดก็สามารถเข้ารอบ 15 คนสุดท้ายได้ ซึ่งนับว่าสาวไทยสามารถเข้ารอบมิสอินเตอร์เนชันแนลได้ 5 ปีติดกัน โดยที่ผู้ชนะในปีนั้นคือ เควิน ลีเลียนา สาวงามจากอินโดนีเซีย
# ตัจญ์วีด
ตัจญ์วีด ตามความหมายในพจนานุกรม หมายถึง ความสมบูรณ์ การชื่นชม การทำดี แต่ความหมายตามวิชาการ หมายถึง หลักการและกฎเกณฑ์ที่ช่วยในการอ่านอัลกุรอานให้ดียิ่งขึ้น  ตัจญ์วีด จะนำเสนอเกี่ยวกับวิธีการออกเสียงอักขระอย่างถูกต้องจากตำแหน่งฐานของการเปล่งเสียง คุณสมบัติของเสียงแต่ละอักขระหรือเมื่อมันผสมกับพญชยัญชนะอื่น อีกกฎเกณฑ์หนึ่งที่สำคัญ คือ การหยุดอ่านและการอ่านเชื่อมต่อประโยคของอัลกุรอานตามสัญลักษณ์และความหมายของโองการ

อัลกุรอานจะถูกอ่านตามหลักการอ่านทั้งเจ็ดอันเป็นที่รู้จักกัน แต่การอ่านของท่าน ฮัฟศ์ ที่รายงานจากท่านอาซิมعاصم یکی از هفت قراء مشهور جهان اسلام است.  เป็นการอ่านที่น่าเชื่อถือและถูกรู้จักกันในโลกอิสลาม  สามารถแบ่งตัจญ์ออกเป็นสองภาค คือ ภาคทฤษฎีและภาคปฏิบัติ ตัจญ์วีดภาคทฤษฎี หมายรวมถึงประมวลหลักการอ่านและกฎเกณฑ์ต่างๆ ซึ่งบรรดานักวิชาการมุสลิมได้วางกฎเกณฑ์ไว้เพื่อจะได้อ่านออกเสียงตัวพยัญชนะและคำของอัลกุรอานได้อย่างถูกต้อง เช่น เรื่องตำแหน่งฐานของการเปล่งแต่ละอักขระ คุณสมบัติของพยัญชนะต่างๆ  พยัญชนะที่ออกเสียงบาง พยัญชนะที่ออกเสียงหนา การควบพยัญชนะ (อิดฆอม)  พยัญชนะที่ออกเสียงลากยาว พยัญชนะที่ออกเสียงสั้น และเนื้อหาอื่นๆในลักษณะนี้ ส่วนตัจญ์วีดภาคปฏิบัติ หมายถึง เทคนิคและศิลปะในการอ่านอัลกุรอานบนพื้นฐานการออกเสียงพยัญชนะที่ถูกต้อง ด้วยสำเนียงอาหรับที่ชัดเจน ในภาคนี้ขึ้นอยู่กับการฝึกซ้อม ตัจญ์วีด เป็นศิลปะอย่างหนึ่งที่นักอ่าน (กอรี) ต้องฝึกฝนจนชำนาญ دانشنامه جهان اسلام. سرواژه: تجوید

เครื่องหมายและรูปแบบต่างๆของตัจญ์ในกุรอาน

เครื่องหมายและรูปแบบต่างๆ มีรายละเอียดดังนี้:

1. สระ (ฟัตหะฮ์  ฎอมมะฮ์  กัสเราะฮ์  รอฟอ์  นัศบ์ ญัร อะลิฟมัดดี ยามัดดี วาวมัดดี สุกูน)

2. เครื่องหมายการเว้นวรรค  (م หมายถึงจำเป็นต้องหยุด   قلی หมายถึงเว้นวรรคดีกว่า    صلی หมายถึงอ่านต่อดีกว่า   جหมายถึงอนุญาตให้เว้นวรรค

3. เครื่องหมายของหลักการอ่าน (มัด  ชัดดะฮ์ วัศล์ อิชบาอ์  อิมาละฮ์  ฆุนนะฮ์  สักต์ อิดฆอม  อิซฮาร  อิคฟา  อิกล๊าบ  พยัญชนะที่ไม่อ่านออกเสียง) เครื่องหมายที่ใช้กันในอดีต ได้แก่

กอฟฟะฮ์ ط  หมายถึงเว้นวรรคอย่างสมบูรณ์ ک  หมายถึง เพียงพอ  ز -ص-ق- وجه  หมายถึง (ดี)  صل  หมายถึง (ไม่ดี)  صب  หมายถึงอ่านเชื่อมกับประโยคหลัง  صق  หมายถึงอ่านเชื่อมกับประโยคก่อนหน้าتجویدالقرآن ازبیگلری
# คาเอมวาเซท (พระราชโอรสในอเมนโฮเทปที่สอง)
คาเอมวาเซท เป็นเจ้าชายแห่งอียิปต์โบราณสมัยราชวงศ์ที่สิบแปด พระองค์น่าจะเป็นพระราชโอรสของฟาโรห์อเมนโฮเทปที่สอง, p.139

พระองค์ถูกกล่าวถึงในสองภาพสลัก พร้อมกับพระนามของฟาโรห์อเมนโฮเทปที่สอง พระองค์เป็นบรรดาศักดิ์ "เจ้าอาวาส"Dodson–Hilton, op.cit., p.139 ของวิหารของฟาโรห์อเมนโฮเทปที่สอง ซึ่งเป็นพระนามที่หาได้ยากสำหรับเจ้าชายDodson–Hilton, op.cit., p.19
# วิลเฮล์ม โยฮันน์เซิน
วิลเฮล์ม ลุดวิจ โยฮันน์เซิน (3 กุมภาพันธ์ ค.ศ. 1857 – 11 พฤศจิกายน ค.ศ. 1927) เป็นนักพฤกษศาสตร์และนักพันธุศาสตร์ชาวเดนมาร์ก

วิลเฮล์ม โยฮันน์เซินเกิดที่กรุงโคเปนเฮเกนในปี ค.ศ. 1857 เป็นบุตรของอันนา มาร์เกรท เอ็บบ์เซนและออตโต ยูเลียส โยฮันน์เซิน ในวัยเด็ก โยฮันน์เซินทำงานที่ร้านขายยาก่อนจะสอบผ่านเป็นเภสัชกร ในปี ค.ศ. 1881 เขาทำงานเป็นผู้ช่วยที่ภาควิชาเคมีของห้องปฏิบัติการคาลส์เบิร์ก ต่อมาในปี ค.ศ. 1892 โยฮันน์เซินเป็นอาจารย์ที่ราชวิทยาลัยสัตวแพทยศาสตร์และเกษตรศาสตร์ในกรุงโคเปนเฮเกน ภายหลังเขาดำรงตำแหน่งศาสตราจารย์ด้านพฤกษศาสตร์และสรีรวิทยาพืชของที่นั่น

ในปี ค.ศ. 1903 โยฮันน์เซินทำการทดลองที่เรียกว่า pure line experiment และนิยามคำว่าจีโนไทป์และฟีโนไทป์ เพื่ออธิบายลักษณะทางพันธุกรรมและลักษณะปรากฏตามลำดับJohannsen, W. (1903) Om arvelighed i samfund og i rene linier. Oversigt over det Kongelige Danske Videnskabernes Selskabs Forhandlinger, vol. 3: 247-270. German ed. Erblichkeit in Populationen und in reinen Linien (1903) Gustav Fischer, Jena. Scanned full text.  นอกจากนี้เขายังนิยามคำว่า "ยีน" เพื่ออธิบายหน่วยพันธุกรรมJohannsen, W. (1905). Arvelighedslærens elementer ("The Elements of Heredity". Copenhagen). Rewritten, enlarged and translated into German as Elemente der exakten Erblichkeitslehre (Jena: Gustav Fischer, 1905; Scanned full text.  สองปีต่อมา เขาได้รับแต่งตั้งให้ดำรงตำแหน่งศาสตราจารย์ด้านสรีรวิทยาพืชที่มหาวิทยาลัยโคเปนเฮเกนและดำรงตำแหน่งอธิการบดีของมหาวิทยาลัยนี้ในปี ค.ศ. 1917 โยฮันน์เซินเสียชีวิตที่กรุงโคเปนเฮเกนในปี ค.ศ. 1927
# ตับอ่อนเธอนั้น ขอฉันเถอะนะ
ตับอ่อนเธอนั้น ขอฉันเถอะนะ  คือ ภาพยนตร์ญี่ปุ่นแนวโรแมนติกดรามา ออกฉายในปี พ.ศ. 2560 ดัดแปลงจากไลท์โนเวลชื่อ I Want to Eat Your Pancreas ของโยะรุ ซุมิโนะ (ตีพิมพ์เมื่อปี พ.ศ. 2558) กำกับโดย โช สึกิกะวะ นำแสดงโดย มินะมิ ฮะมะเบะ ทะกุมิ คิตะมุระ เคโกะ คิตะงะวะ และชุง โอะงุริ เล่าเรื่องความสัมพันธ์ระหว่างเด็กสาวที่กำลังจะเสียชีวิตด้วยโรคเกี่ยวกับตับอ่อน กับเด็กหนุ่มร่วมห้องเรียนที่เธอตัดสินใจผูกสัมพันธ์และใช้ชีวิตร่วมกันในช่วงเวลาที่เหลือBoon Chan. "Movie review: Let Me Eat Your Pancreas an old-fashioned tearjerker," The Straits Times. 13 September 2017. สืบค้นเมื่อ 29 พฤศจิกายน 2560."Let Me Eat Your Pancreas ," BIFF. สืบค้นเมื่อ 29 พฤศจิกายน 2560.